《晚霁独坐戏呈周元举刘希范许少伊同舍诸兄二首 其一》
宋代·张守

吏散无人迹，风回扫积氛。虚凉檐际得，远响静中闻。

树色深留暝，炉烟细袅云。此间应有句，端合与君分。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。